ai4bharat/Pralekha huggingface dataset:
ٹیکسٹائلز کی وزارت
مرکز 10 شہروں میں ہتھ کرگھا ڈیزائن، وسائل سنٹر مراکز قائم کرے گا
کولکاتا ،چنئی،بنگلورو،حیدرآباد ،کننور،اندور،ناگپور، میرٹھ، بھاگلپور اور پانی پت میں مرکز قائم کئے جائیں گے
ٹیکسٹائل کی وزارت ہتھ کرگھا ماحولیاتی نظام وضع کررہی ہے
نئی دہلی 16 اگست2021:
ہتھ کرگھا صنعت کو بڑے پیمانے پر فروغ دینے کے لئے ٹیکسٹائل کی وزارت نے کئی نئی پہل کی ہے۔
کولکاتا ، چنئی ، بنگلورو ، حیدرآباد ، کننور ، اندور ، ناگپور ، میرٹھ ، بھاگلپور اور پانی پت کے بنکر سروس سینٹر  میں 10 اور ڈیزائن ریسورس سینٹر  نیشنل انسٹی ٹیوٹ آف فیشن ٹیکنالوجی  کے ذریعہ قائم کئے جارہے ہیں۔ ان کا مقصد ہتھ کرگھا شعبے میں ڈیزائن کو اعلی معیار کا بنانا اور بنکروں ، برآمد کاروں ، مینوفیکچررز اور ڈیزائنروں کی سیمپل/ بہترمصنوعات اور ان کی فروغ کے لیے ڈیزائن ریپوزٹریز تک کی سہولت فراہم کرنا ہے۔ وزارت نے این آئی ایف ٹی کو ان باتوں کو ذہن میں رکھتے ہوئے شامل کیا ہے کیونکہ وہ ٹیکسٹائل کی وزارت کا ایک ان ہاؤس آرگنائزیشن ہےجس کا ہتھ کرگھا بھی ایک اہم حصہ ہے۔ این آئی ایف ٹی کی فیشن اور ڈیزائن کے شعبے میں مہارت ہے ۔ جس کا استعمال ہتھ کرگھا کے شعبے کو بازار سے جوڑنے کے لئے کیا جاسکتا ہے ۔ این آئی ایف ٹی کے ذریعہ سبھی ڈبلیو ایس سی میں مرحلہ وار طریقہ سے ڈی آر سی قائم کئے جارہے ہیں۔ جس میں برآمد کاروں ، مینوفیکچررز، ڈیزائنروں ، بونکروں اور دیگر متعلقہ لوگوں کے لئے ڈیزائن اور وسائل کی ایک بڑی فہرست دستیاب ہوگی۔
دہلی ، ممبئی ، احمد آباد ، بھونیشور ، گوہاٹی ، جے پور اور وارانسی کے ڈبلیو ایس سی میں ڈی آر سی کا قیام اور ان کا افتتاح کیا جاچکاہے۔ جبکہ کانچی پورم میں 8 ویں ڈی آر سی کا افتتاح عزت مآب ٹیکسٹائل کے وزیر کے ذریعہ 7 اگست 2021 کو ہتھ کرگھے کے قومی دن کے موقع پر کیا گیا تھا۔
ابتدا میں ممبئی ، چننی اور وارانسی میں ہتھ کرگھا ڈیزائن سنٹر سال 1956 میں قائم کئے گئے تھے ۔ بعد میں ان ڈیزائن سینٹرز کی سرگرمیوں کی توسیع ہتھ کرگھا کپڑوں کے دیگر شعبوں کو کور کرنے کے لئے کیا گیا۔ جنہیں بعد میں بنکر سروس سنٹر  کی شکل میں نام دیا گیا۔ وقت کے ساتھ ہر بنکر سروس سنٹر نے بڑی تعداد میں ہتھ کرگھا ڈیزان اور نمونے تیار کئے۔ اس دوران ہتھ کرگھا پروڈکٹ کے ڈیزائن انوویشن، تربیت اور مارکیٹنگ صلاحیت میں بہتری کے لئے تعاون دینے والے ممتاز ڈیزائنروں کو شامل کرنے اور انہیں الگ الگ بنکر گروپوں سے جوڑنے کی کوشش بھی کی گئی۔ اس کے علاوہ کئی ڈیزائنروں کے ساتھ مفاہمتی قرارداد  پر دستخط بھی کئے۔لیکن ان کوششوں کو محدود کامیابی ملی اور کچھ عرصے بعد پوری طرح سے ان کی ترقی رک گئی۔ جس کے ذریعہ ایک ان ہاؤس ریپوزٹریزرکھنے کے تصور کو اہمیت دی گئی۔ جہاں پر تعاون دینے والوں اور فیض یافتگان دونوں کے پاس ڈیزائن کے تبادلے کے لئے ایک کامن پلیٹ فارم ہوسکتا ہے۔ بھلے ہی وہ فیشن سے براہ راست طور پر نہ جڑے ہوں۔ این آئی ایف ٹی کو مرحلہ وار طریقہ سے سبھی ڈبلیو ایس سی میں ڈی آر سی قائم کرنے کی ذمہ داری دی گئی ہے۔
1986 میں قائم ، این آئی ایف ٹی ملک میں فیشن کی تعلیم کا ایک اہم ادارہ ہے اور ٹیکسٹائلز اور ملبوسات کی صنعت کو پیشہ ور انسانی وسائل فراہم کرنے میں سب سے آگے ہے۔ برسوں سے ملک کے مختلف حصوں میں اپنے 17 کیمپس کے ساتھ این آئی ایف ٹی ڈیزائن کی ترقی اور ہتھ کرگھا اور دست کاری کی پوزیشننگ کے شعبے میں ایک نالج سروس فراہم کرنے والے ادارہ کے طور پر کام کررہا ہے۔
خواتین اور بچوں کی ترقیات کی وزارت
کووڈ-19 کے دوران خواتین کاروباریوں اور ایم ایس ایم ایز کے لئے تعاون
نئی دہلی،4فروری 2022۔
حکومت نے ہندستان میں کووڈ-19 وبائی امراض کے اثرات سے نمٹنے کے لئے آتم نربھر بھارت کے تحت پیکج کے تحت فراہم کئے گئے محرک کے ذریعہ خواتین کاروباریوں اور ایم ایس ایم ای کے مفاد کی حمایت اور تحفظ کے لئے کئی قدم اٹھائے ہیں۔ پیکج معیشت کے مختلف شعبوں پر اثر انداز ہونے والی اسکیموں پر مشتمل ہیں۔ آتم نربھر بھارت پیکج کے تحت اعلان کردہ محرک پیکج کے نفاذ میں پیش رفت کا جائزہ باقاعدگی سےلیا جاتا ہے۔ کووڈ-19کے دوران خواتین کاروباریوں اور ایم ایس ایم ایز کے تحفظ کے لئے کئے گئے مخصوص اقدامات درج ذیل ہیں۔
- 3 لاکھ کروڑ روپے ایمرجنسی ورکنگ کیپٹل سہولت کے لئے ایم ایس ایم ای سمیت کاروباری اداروں کے لئے۔
- 20 ہزار کروڑ روپے دباؤ کا شکار ایم ایس ایم ایز کے لئے سبورڈینیٹ ڈیبٹ کے طور پر
- 50 ہزار کروڑ روپے ایم ایس ایز فنڈ اور فنڈز کے ذریعہ ایکویٹی انفیوزن
- ایم ایس ایم ای کی نئی تعریف اور ایم ایس ایم ای کے دیگر اقدامات
- 10 ہزار کروڑروپے کی اسکیم مائیکروفوڈ انٹرپرائزیز ایم ایف ای) کو باضابطہ بنانے کے لئے
- مدرا قرض دہندگان کو 1500 کروڑ روپے کا ریلیف فنڈ
- ایم ایس ایم کے ذریعہ ایمرجنسی کریڈیٹ لائن اسکیم ۔
- اسٹریٹ وین خوانچہ فروشوںکے لئے 5 ہزار کروڑ روپے کریڈٹ کی ضرورتی۔
- پردھان منتری غریب کلیان یوجنا ، کل 20.40 کروڑ  خواتین کھاتوں ہولڈر  کو تین مہینے کے لے 500 روپے ماہانہ ایکس گریشیا دیا گیا۔
- سیلف گروپ کےلئے 10 لاکھ روپے سے 20 لاکھ روپے تک بڑھادی گئی ہے ۔ 63 لاکھ سیلف ہیلف گروپ کے لئے منظم خواتین کے 6.85 کروڑ گھرانواں کی مدد۔
وزارت خزانہ کے ذریعہ آتم نربھر بھارت پیکج کا جائزہ لیا جاتا ہے اوراس کی نگرانی کی جاتی ہے۔ ایس ایچ جی کے ذریعہ چلائے جانے والے خواتین کاروباریوں اور ایم ایس ایم ایز پر کووڈ 19 کے مالی اثرات کے بارے میں اسٹیک ہولڈرز کے ساتھ مشاورت مائیکرو ، چھوٹی اور درمیانہ درجے کی صنعتوں کی وزارت اور دیہی ترقی کی وازت کےلازمی کام ہیں۔
یہ معلوما ت خواتین اور بچوں کی ترقی کی وزیر محترمہ زوبن ایرانی نے آج لوک سبھا میں ایک تحریری جواب میں دی۔
ش ح۔ ش ت۔ج
Uno-1136
(Visitor Counter : 86
نائب صدر جمہوریہ ہند کا سکریٹریٹ
سنسکرت بھارت کے ثقافتی خزانے کا گراں قدر جھروکہ ہے
نائب صدر جمہوریہ ہند نے سنسکرت زبان سیکھنے کو بڑھاوا دینے پر زور دیا
ہمالیہ کی 12 ہزار فٹ بلند چوٹی پر چڑھنے اور سنسکرت کا پرچم لہرانے والے طلباءکی ستائش
طلباءکو بہتر مستقبل کے لئے فطرت کے تحفظ اور ثقافت کے بچاو کی تلقین
’ سہیادری سے ہمادری ‘ ٹریکنگ مہم کے طلباءسے خطاب
نئی دلّی ، 09 مئی نائب صدر جمہوریہ ہند جناب ایم ۔ وینکیا نائیڈو نے ’ سہیادری سے ہمادری ‘ مہم کے ایک حصے کے طور پر ہمالیہ کی 12 ہزار فٹ کی بلندی پر کوہ پیمائی کرنے اور سنسکرت پرچم لہرانے والے کرناٹک کے طلباءکی سنسکرت زبان سیکھنے کے لئے ستائش کی ۔
شواموگا کے وساوی پرائمری اور ہائی اسکول کی طالبات سمیت 46طلباءنے نائب صدر جمہوریہ ہند سے ملاقات کر کے انہیں اپنے تجربات سے آگاہ کیا ۔ اس مہم کا انعقاد سنسکرت کی بحالی کے لئے کام کرنے والی ایک غیر نفع بخش تنظیم سمسکرتا بھارتی نے کیا تھا ۔
11 سال کی عمر سے 64 سال تک کی عمر کے افراد پر مشتمل طلباءاور مہم ٹیم سے نائب صدر جمہوریہ نے سنسکرت سمیت اپنی مادری زبان اور دیگر زبانیں سیکھنے کی خواہش کا اظہار کیا ۔ انہوں نے کہا کہ سنسکرت تمام زبانوں کی ماں کے طور پر جانی جاتی ہے اور انہوں نے کہا کہ مغربی ممالک کے اسکالر ویدوں ، اپنشدوں اور سنسکرت لٹریچر پر تحقیق کا کام انجام دے رہے ہیں ۔
نائب صدر جمہوریہ نے سنسکرت کی اہمیت پر زور دیا چونکہ سنسکرت بھارت کے ثقافتی خزانے کا گراں قدر جھروکہ ہے اور ساتھ ہی ساتھ بیشتر بھارتی زبانوں کا ماخذ ہے ۔ انہوں نے اس خواہش کا اظہار کیا کہ بھارتی ثقافتی ورثے کو سمجھنے کے لئے سنسکرت زبان سیکھنے والوں کی حوصلہ افزائی کی جانی چاہئیے ۔ انہوں نے مزید کہا کہ ہمیں سنسکرت کو نظر انداز نہیں کرنا چاہئیے ، حکومت اور تعلیمی اداروں کو سنسکرت سیکھنے کے مواقع فراہم کرانے چاہئیں ۔
سمسکرتا بھارتی تنظیم کے ذریعہ منعقدہ ٹریکنگ مہم ’ سہیادری سے ہماری ‘ کو کامیابی کے ساتھ مکمل کرنے والے طلباءسے خطاب کرتے ہوئے نائب صدر جمہوریہ ہند نے کہا کہ ان کے ذریعہ انجام دی گئی اس طرح کی مہم انہیں نہ صرف مختلف لوگوں ، زبانوں ، ثقافتوں ، روایات سے واقف کراتی ہیں بلکہ یک جہتی کا احساس بھی کرانے کے ساتھ ساتھ قومی ایکتا میں بھی مدد گار ثابت ہوتی ہیں ۔
جناب نائیڈو نے طلباءکو فطرت کے تئیں وابستگی اور بہتر مستقبل کے لئے فطرت کے تحفظ اور ثقافت کے بچا
¶ کی تلقین کی ۔ انہوں نے مزید کہا کہ فطرت سے محبت کیجئے اور فطرت کے مطابق زندگی گزارئیے ۔
جناب نائیڈو نے طلباءسے کہا کہ وہ اپنے اسکول کا آدھا وقت کلاسوں میں گزاریں اور بقیہ آدھا وقت کھیل کے میدان میں ۔ جناب نائیڈو نے طلباءکو اپنی توانائی اسپورٹ ، کھیل ، فونون ، موسیقی اور دسستکاری وغیرہ پر مرکوز کرنی چاہئیے ۔
نائب صدر جمہوریہ نے طرز حیات کے باعث ہونے والی بیماریوں پر تشویش کا اظہار کرتے ہوئے انہیں یوگا کی مشق کرنے کی عادت ڈالنے اور جنک فوڈ سے بچنے اور صحت مند غذا استعمال کرنے کی نصیحت کی ۔
نائب صدر جمہوریہ ہند نے طلباءسے کہا کہ مطلوبہ نمبر حاصل نہ کر پانے پر انہیں دل برداشتہ نہیں ہونا چاہئیے ساتھ ہی انہیں نصیحت کی کہ رپورٹ کارڈ ہی تعلیم کا اختتام نہیں ہوا کرتا ہے ۔
۔ ۔ ۔ ۔ ۔ ۔
U . 2072
(Visitor Counter : 45
وزیراعظم کا دفتر
ایف آئی جی عالمی چیلنج کپ میں طلائی تمغہ جیتنے پردیپاکرماکرکو وزیراعظم کی مبارکباد
نئی دہلی ،09 جولائی : وزیراعظم جناب نریندرمودی نے ایف آئی جی عالمی چیلنج کپ میں دیپاکرماکرکے ذریعہ طلائی تمغہ جیتنے پرانھیں مبارکباد پیش کی ہے ۔
وزیراعظم نے اپنے پیغام میں کہاہے کہ بھارت کو دیپاکرماکرپرفخرہے ۔ مرسن ترکی میں ایف آئی جی عالمی چیلنج کپ میں واٹ مقابلے میں طلائی تمغہ جیتنے پرمبارکباد ۔یہ فتح ان کے عزم محکم اورکبھی شکست تسلین نہ کرنے کے جذبے کی بین مثال ہے ۔
وزارت سیاحت
وزارت سیاحت نے نئی دہلی میں منعقد ہونے والے پہلے عالمی سیاحتی سرمایہ کاروں کے چوٹی کانفرنس سے پہلے چنڈی گڑھ میں روڈ شو کا اہتمام کیا
حکومت ہندکی وزارت سیاحت 10 سے 12 اپریل 2023 تک پرگتی میدان، نئی دہلی میں پہلی عالمی سیاحتی سرمایہ کاروں کی چوٹی کانفرنس کا انعقاد کر رہی ہے تاکہ ہندوستان میں سیاحت کے کاروبار کے مواقع کو سمجھنے اور تلاش کرنے کے لیے عالمی کاروباروں، سوچ رکھنے والے رہنماؤں اور پالیسی سازوں کو اکٹھا کیا جا سکے۔
اس سلسلے میں حکومت ہندکی وزارت سیاحت نے 17 جنوری 2023 کو سی آئی آئی شمالی علاقہ کے دفتر، چنڈی گڑھ میں شمالی علاقہ کے لیے ایک روڈ شو کا اہتمام کیا تاکہ عالمی کاروباری اداروں، سوچ رکھنے والے رہنماؤں، اور پالیسی سازوں کو ہندوستان میں سیاحت کے کاروبار کے مواقع کو سمجھنے اور تلاش کرنے کے لیے اکٹھا کیا جا سکے۔
چنڈی گڑھ میں روڈ شو کی تقریب میں چنڈی گڑھ، پنجاب، راجستھان، اتراکھنڈ، اتر پردیش، اور جموں و کشمیر کی ریاستی حکومتوں کے عہدیداروں نے شرکت کی اور 100 سے زائد رجسٹریشن کرائے گئے۔ ڈپٹی ڈائریکٹر جنرل  جناب ارون سریواستو نے روڈ شو میں وزارت سیاحت کی نمائندگی کی۔ اس تقریب نے ریاستی مخصوص سرمایہ کاری کے امکانات کی نشاندہی کرکے اور پائیدار سیاحت کو فروغ دینے کے طریقوں پر تبادلہ خیال کرکے سفر، سیاحت اور مہمان نوازی کے لیے ہندوستان کو ایک سرمایہ کاری کی منزل کے طور پر فروغ دینے پر توجہ مرکوز کی۔
ریاستی عہدیداروں نے کاروبار کرنے میں آسانی کو بہتر بنانے کے لیے اپنے محکمہ سیاحت/صنعت کے حالیہ اہم پالیسی اقدامات کو پیش کیا اور سیاحت اور مہمان نوازی کے شعبے میں منفرد مالی اور غیر مالی مراعات کے ساتھ ساتھ حالیہ سرمایہ کاری سے متعلق کامیابی کی کہانیوں کا ایک مختصر خلاصہ پیش کیا۔ اس روڈ شو کا اہتمام اور منصوبہ بندی اس لئے کی گئی تھی تاکہ عالمی سیاحتی سرمایہ کاروں کے چوٹی کانفرنس کے بارے میں بیداری اور علم میں اضافہ کیا جا سکے۔ جناب ارون سریواستو نے کہا کہ وزارت سیاحت مرکزی وزارتوں اور ریاستی حکومتوں کے ساتھ پہلی عالمی سیاحتی سرمایہ کار چوٹی کانفرنس کے لیے شراکت داری کر رہی ہے اور یہ تقریب ممکنہ گھریلو اور عالمی سرمایہ کاروں کے لیے سرمایہ کاری کے مواقع کو ظاہر کرنے کا ایک پلیٹ فارم ہو گا۔
وزارت خزانہ
سیشلس نے بھارت کے ساتھ مل کر ‘ٹیکس انسپکٹر س وِد آؤٹ بارڈرس  پروگرام کی شروعات کی
یونائٹیڈ نیشن ڈیولپمنٹ پروگرام  اور اقتصادی امور وترقیات کی تنظیم  کی مشترکہ پہل سے پروگرام ‘ٹیکس انسپکٹر س وِد آؤٹ بارڈرس کی سیشلس میں 4 اکتوبر2021 کو شروعات کی گئی ۔ بھارت کو معاون انتظامیہ کے طورپر منتخب کیا گیا ہے اور بھارت نے اس پروگرام کے لئے ٹیکس کے ماہرین کی ایک ٹیم فراہم کی ہے۔
یہ پروگرام 12 مہینے کی مدت تک جاری رہے گا،جس کے دوران بھارت ، ٹی آئی ڈبلیوڈی سیکریٹریٹ کے ساتھ مل کر موریشس اور سیشلس میں موجود یو این ڈی پی کے دفتر کی مد دسے سیشلس کو اپنے ٹیکس انتظامیہ کو مستحکم کرنے میں مدد کرے گا۔ اس دوران بھارت تکنیکی معلومات فراہم کرے گا اور ان کے ٹیکس آڈیٹرس کو بہترین آڈٹ کے طریقوں اور اشتراک کے ذریعہ ہنر مند بنائے گا۔ اس پروگرام کی توجہ سیاحت اور مالی خدمات کے شعبوں کے قیمتوں کی منتقلی کے معاملوں پر ہوگی۔
سینٹرل بورڈ آف ڈائریکٹ ٹیکس  کے چئیر مین جناب جے بی مہاپاترا نے سیشلس حکومت میں اقتصادی منصوبہ بندی اور تجارت میں وزارت خزانہ کے سکریٹری ، جناب پیٹرک پائٹ ،سیشلس محصولات کمیشن کے کمشنر جنرل ویرونک ہرمنی ، اوای سی ڈی نے گلوبل ریلیشن اور ٹیکس پالیسی اور انتظامیہ کے لئے سینٹر کے ترقیاتی ڈویژن کے سربراہ محترمہ روسودان کیمولاریا ، ٹی آئی ڈبلیوبی سکریٹریٹ کے سربراہ ، یواین ڈی پی ، اوای سی ڈی ، ٹی آئی ڈبلیو بی ،سکریٹریٹ اور سی بی ڈی ٹی کے خارجہ ٹیکس اور ٹیکس ریسرچ ڈویژن کے دیگر سینئیر افسران نے ویڈیوکانفرنسنگ کے ذریعہ لانچنگ میں شرکت کی ۔
یہ ٹی آئی ڈبلیو بی کا چھٹا پروگرام ہے ،جس میں بھارت نے ٹیکس ماہرین فراہم کرکے مدد کی ہے۔
صحت اور خاندانی بہبود کی وزارت
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے انٹر نیشنل نرسز ڈے کے موقع پر منعقدہ ایک پروگرام سے خطاب کیا
ایک مضبوط نرسنگ سیکٹر ایک مضبوط صحت نگہداشت کی تعمیر میں ایک لازمی حصہ ہے ۔ نرسیں نگہداشت کی روح رواں ہیں:ڈاکٹر بھارتی پروین پوار
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج نرسوں کے عالمی دن کے موقع پر منعقدہ ایک پروگرام میں شرکاء سے خطاب کیا۔ انڈین نرسنگ کونسل نے صحت اور خاندانی بہبود کی وزارت کے اشتراک وتعاون سے اس پروگرام کا اہتمام کیا تھا۔ انٹرنیشنل نرسز ڈے ایک عالمی پروگرام ہے جو فلورنس نائٹنگل کے یوم پیدائش پر منایا جاتا ہے، جو جدید نرسنگ کی بانی ہیں۔ یہ دن صحت نگہداشت میں پوری تندہی سے کام کرکے معاشرے کی خدمت کے لئے نرسوں کی عزت افزائی اور ان کی خدمات کے اعتراف میں منایا جاتا ہے۔
قوم کے لئے پوری لگن سے خدمات انجام دینے کے لئے پوری نرسنگ برادری کو مبارکباد دیتے ہوئے ڈاکٹر بھارتی پروین پوار نے کہا کہ نرسیں صحت نگہداشت صنعت میں کلیدی رول ادا کرتی ہیں اور ڈاکٹر اور مریض کے درمیان اہم ترین رابطہ ہیں نرسیں وہ ہیرو ہیں جو ماتھے پہ شکن ڈالے بغیر دن ہو یا رات مریضوں کی ضروریات کو پورا کرتی ہیں۔ نرسیں طبی نگہداشت صنعت میں بنیادی حیثیت رکھتی ہیں۔ جو مریضوں کی دیکھ ریکھ میں ہمہ وقت مصروف ہیں۔
کووڈ عالمی وباء کے دوران نرس برادری کے نمایاں رول کو سراہتے ہوئے مرکزی وزیر مملکت نے کہا کہ کووڈ عالمی وباء کے دوران نرسوں کی خدمات کا شکریہ ادا کرنے کےلئے الفاظ کم پڑجائیں گے۔ ان کی خدمات پرہم انتہائی شکر گزار ہیں اور اس انسانیت نواز پیشے کے ہم پر بے حد احسانات ہیں۔ انھوں نے کہا کہ آج صحت کے شعبے میں نرسوں کا سب سے بڑا پیشہ ورانہ گروپ ہے اور اندازاً طبی پیشہ ور افراد میں 59 فی صد نرسیں ہیں۔ انھوں نے کہا کہ ایک مضبوط طبی نگہداشت سیکٹر کے لئے مضبوط نرسنگ سیکٹر لازمی ہے۔ نرسیں اسپتال کی بنیاد ہیں۔ یہ لوگ طبی نگہداشت کی روحِ رواں ہیں۔ نرسیں انفرادی اور کمیونٹی طبی نگہداشت میں کلیدی رول ادا کرتی ہیں۔ نرسنگ میں سرمایہ کاری سے ہم بہتر طبی خدمات اور بیماریوں کی روک تھام کے ذریعہ تمام لوگوں کو صحت نگہداشت کے دائرے میں لاسکتے ہیں۔
نرسنگ سیکٹر میں حکومت کے اقدامات کا ذکر کرتے ہوئے مرکزی وزیر مملکت نے ایک ٹیکنالوجی پلیٹ فارم ’’نرسز رجسٹریشن اینڈ ٹریکنگ سسٹم۔ اے لائیو رجسٹریشن آف نرسز‘‘کے بارے میں بتایا جو انڈین نرسنگ کو نسل اور صحت اور خاندانی بہبود کی وزارت نے مشترکہ طور پر تیار کیا ہے۔ انڈین نرسز لائیو رجسٹر ایک آن لائن رجسٹری ہے۔ جو اس وقت کام کرنے والے نرسوں کے بارے میں تازہ ترین اطلاعات فراہم کرتا ہےاور اس طرح حکومت کو افرادی قوت کے بارے میں منصوبہ بندی کرنے میں آسانی ہوتی ہے اور ہندوستان میں پیشہ ور نرسوں کے سلسلے میں پالیسی وضع کرنے میں مدد ملتی ہے۔ اس کے علاوہ انڈین نرسنگ کونسل نے دہلی این سی آر میں ایک ہنر مندی لیب تیار کیا ہے جہاں نرسوں کو جدید ترین طور طریقوں کی تربیت دی جاتی ہے۔ اس کے ساتھ ہی انتہائی نگہداشت کے پروگرام میں کام کرنے والی نرسوں سے متعلق پروگرام تیار کیا گیا ہے اور بزرگوں اور نفسیاتی معاملوں کے لئے خصوصی تربیت کے کورس تیار کئے جارہے ہیں۔
وزارات ثقافت
جناب ارجن رام میگھوال نے آج نیشنل آرکائیوز آف انڈیا، نئی دہلی میں نمائش ”خواتین اور قوم کی تعمیر: 1857 سے جمہوریہ تک“ کا افتتاح کیا
یہ نمائش قوم کی تعمیر اور آزادی کی جدوجہد میں خواتین کے کردار کو اجاگر کرتی ہے اور ان کے تعاون کے گمنام پہلوؤں پر روشنی ڈالتی ہے: جناب ارجن رام میگھوال
نیشنل آرکائیوز آف انڈیا کے 133ویں یوم تاسیس کے موقع پر جناب ارجن رام میگھوال نے آج نئی دہلی میں نیشنل آرکائیوز آف انڈیا میں نمائش ”خواتین اور قوم کی تعمیر: 1857 سے جمہوریہ تک“ کا افتتاح کیا۔
اس موقع پر جناب ارجن رام میگھوال نے کہا کہ یہ وزیر اعظم جناب نریندر مودی کا خیال تھا کہ وہ جدوجہد آزادی کے ان گمنام ہیروز کو اجاگر کریں جس میں خواتین نے اہم کردار ادا کیا ہے۔ انہوں نے کہا کہ نمائش میں 1857 سے لے کر اب تک قومی تعمیر اور جدوجہد آزادی میں خواتین کے کردار کو دلچسپ انداز میں اجاگر کیا گیا ہے۔ درگاوتی دیوی اور کستوربا گاندھی کی مثالیں پیش کرتے ہوئے، جناب ارجن رام میگھوال نے کہا کہ یہ نمائش ان کے تعاون کے اہم اور نامعلوم پہلوؤں پر روشنی ڈالتی ہے۔
یہ نمائش قوم کی تعمیر کے عمل میں خواتین کے کردار کو ظاہر کرنے کی ایک کوشش ہے۔ چاہے وہ ہندوستان کی جابرانہ نوآبادیاتی حکمرانی سے آزادی کی جدوجہد ہو، سماجی برائیوں جیسے بچپن کی شادی اور چھوت کا خاتمہ، خواتین کی تعلیم کو آسان بنانا، یا آزاد ہندوستان کے لیے آئین کی تشکیل، خواتین ہمیشہ سب سے آگے رہی ہیں اور ان کی جدوجہد کو آگے بڑھایا ہے۔
نمائش میں آرکائیو کے خزانے سے اخذ کردہ اصل دستاویزات، یعنی حکومت کی سرکاری فائلوں، نامور شخصیات کے نجی کاغذات کے ساتھ ساتھ این اے آئی لائبریری میں موجود نایاب کتابوں کے بھرپور ذخیرے سے انتخاب پیش کیا گیا ہے۔
نمائش میں ہندوستانی قوم کی تعمیر کے عمل میں جانی پہچانی، غیر معروف اور گمنام خواتین کا تعاون شامل ہے۔ اس میں 1857 سے 1950 تک 93 سال سے زیادہ کا سفر شامل ہے۔ یہ خواتین رہنما مختلف پس منظر سے آئیں اور متنوع پیشوں سے تعلق رکھتی تھیں۔ انہیں آزادی کے جنگجو، سپاہی ، سماجی اصلاح کار، ماہر تعلیم، اور ادبا کے طور پر پہچان ملی۔
یہ نمائش 30 اپریل 2023 تک ہر دن صبح 10:30 بجے سے شام 5:00 بجے تک بشمول ہفتہ، اتوار اور قومی تعطیلات، عوام کے دیکھنے کے لیے کھلی رہے گی۔
نیشنل آرکائیوز آف انڈیا وزارت ثقافت کے تحت ایک منسلک دفتر ہے۔ نیشنل آرکائیوز آف انڈیا کے ذخیروں میں اس وقت 18.00 کروڑ صفحات سے زیادہ کا مجموعہ موجود ہے جس میں پبلک ریکارڈز کے صفحات، جن میں فائلیں، جلدیں، نقشے، صدر ہند کی طرف سے منظور شدہ بل، معاہدوں، نادر مخطوطات، مشرقی ریکارڈ، نجی کاغذات، کارٹوگرافک ریکارڈ، گزٹ اور گزٹیئرز کا اہم مجموعہ، مردم شماری کے ریکارڈ، اسمبلی اور پارلیمنٹ کے مباحث ممنوعہ لٹریچر، سفری احوال وغیرہ شامل ہیں۔ مشرقی ریکارڈ کا ایک بڑا حصہ سنسکرت، فارسی، اڑیہ وغیرہ میں ہے۔
وزارات ثقافت
مرکزی وزیر داخلہ جناب امت شاہ کل لال قلعہ پر ’جے ہند‘-دی نیو لائٹ اینڈ ساؤنڈ شو کا افتتاح کریں گے
اہم خصوصیات:
- آرکائیلوجیکل سروے آف انڈیا-اے ایس آئی کی جانب سے کل سے لال قلعہ میں شروع کئے جارہے نیو لائٹ اینڈ ساؤنڈ شو کا عنوان ’جے ہند‘ ہے۔
- لال قلعہ پر لائٹ اینڈ ساؤنڈ شو’جے ہند‘ہندی اور انگریزی زبانوں میں دکھایا جائے گا۔
- اس شو کو ایک بار میں کل 700لوگ دیکھ سکتے ہیں۔
مرکزی وزیر داخلہ جناب امت شاہ کل شام نئی دہلی میں لال قلعہ پر طویل عرصے سے انتظار کئے جانے والے لائٹ اینڈ ساؤنڈ شو کا افتتاح کریں گے۔
لال قلعہ میں ’جے ہند‘عنوان سے نئی شکل میں لائٹ اینڈ ساؤنڈ شو کے تحت 17ویں صدی سے لے کر آج تک کے ہندوستان کی تاریخ اور بہادری پر ایک ڈرامائی پیشکش ہوگی۔ ایک گھنٹے تک چلنے والے لائٹ اینڈ ساؤنڈ شو ’جے ہند‘ کو تین حصوں میں تقسیم کیا گیا ہے۔اس میں مراٹھا کا عروج، 1857کی جدوجہد آزادی، آزاد ہند فوج کا عروج اور آئی این اے کے مقدموں سمت ہندوستان کی تاریخ کے اہم ابواب کی زندہ تصویر پیش کی جائے گی۔اس میں نمائشی آرٹ کی تمام شکلوں-پروجیکشن میپنگ ، لائیو ایکشن فلموں، روشنی اور اِمرسیو ساؤنڈ، اداروں ، رقاصاؤں اور کٹھ پتلیوں کا استعمال کرکے آزادی کی لڑائی اور پچھلے 75سالوں میں ہندوستان کی متواتر ترقی کو پیش کیا جائے گا۔تین حصے کے شو کو لال قلعہ کے اندر نوبت خانہ سے دیوان ِعام سے دیوانِ خاص تک مختلف یادگاروں میں دکھایا جائے گا۔
اس شو کو ایک ساتھ 700 لوگوں کے دیکھنے اور ان کے بیٹھنے کے لئے نظم کے ساتھ انگریزی اور ہندی زبانوں میں عام لوگوں کے لئے دکھانے کا انتظام کیا گیا ہے۔
تقریباً ایک گھنٹے کا یہ شو خوبصورتی سے تیار ، تحریر اور عمل میں لایا گیا ایک طرح کا تصویری اور ثقافتی عمل ہے، جو ہندوستان کی مالا مال تاریخ اور وراثت کو نئی نسلوں کے لئے اِنٹریکٹیو تکنیکوں کے توسط سے اُجاگر کرتاہے۔
تقریباً 5سال کے وقفے کے بعد لال قلعہ میں لائٹ اینڈ ساؤنڈ شو نئے سرے سے شروع ہورہا ہے۔
آزادکا امرت مہوتسو کے ایک حصے کی شکل میں آرکائیلوجیکل سروے آف انڈیا نے 4میوزیم کھولے ہیں، جن میں یادِ جلیاں میوزیم، 1857 پر میوزمیم-ہندوستان کی پہلی جنگ آزادی، آزادی کے دیوانے اور لال قلعہ میں نیتا جی سبھاش چندر بوس میوزیم شامل ہیں۔ اب نیو لائٹ اینڈ ساؤنڈ شو ناظرین کے درمیان قوم پرستی کے جذبے کو مزید طاقتور بنائے گا۔
آرکائیلوجیکل سروے آف انڈیا حالیہ برسوں میں یادگاروں اور مقامات کو باوقار بنانے کے لئے مسلسل کام کررہا ہے، جس سے وہاں آنے والوں کے تجربات میں اضافہ ہورہا ہے۔خواہ وہ 100کروڑ ٹیکہ کاری کی حصولیابی کے دوران روشنی کا انتظام ہویا آزادی کے 75سال مکمل ہونے کا جشن ہو یا جی-20نمائندوں کی مہمان نوازی ہو۔
بجلی کی وزارت
آزادی کا امرت مہوتسو کے ایک حصے کے طورپر آر ای سی کےزیر اہتمام کیوڑیا میں ’بجلی اتسو‘ کا انعقاد
نئی دہلی ،01 نومبر،2021
آزادی کے 75 سال پورے ہونے کی خوشی میں منائے جارہے ’ آزادی کا امرت مہوتسو‘ کے ایک حصہ کے طورپر اور بھارت کے مرد آہن جناب ولبھ بھائی پٹیل کی یاد میں بجلی کی وزارت کے تحت سرکاری شعبہ کی ایک کمپنی آر ای سی لیمیٹیڈ نے گجرات کے کیوڑیا میں ’اسٹیچو آف یونیٹی‘ کے نزدیک ایک ’بجلی اتسو‘ کا انعقاد کیا ہے۔
دکشن گجرات وج کمپنی لیمیٹڈ ،کے سپرنٹنڈنٹ انجینئر جناب جائیش کیداریہ اوردکشن گجرات وج کمپنی لیمیٹڈ ،کےایگزیکیوٹو انجینئر جناب اے جی پٹیل نے بجلی کے محکمے اور آر ای سی لیمیٹیڈ کی دیگر معزز ہستیوں کی موجودگی میں تقریب کا افتتاح کیا۔
تقریب کے ایک حصے کے طور پر ایک موبائل نمائش اور مختلف ثقافتی پروگرام جیسے کہ نکڑ ناٹک، گانا، ڈرامہ اور فلم کی اسکریننگ کا انعقاد کیا گیا تاکہ بجلی کے فوائد اور اس کے تحفظ، سوچھ بھارت ابھیان اور کووڈ سیفٹی پروٹوکول وغیرہ جیسے موضوعات پر معلومات فراہم کی جائیں۔ انہیں مختلف سرکاری اسکیموں جیسے سوبھاگیہ، اُجالا، اسمارٹ میٹرنگ اور صارفین کے حقوق سے بھی آگاہ کیا گیا۔ ایونٹ کا اختتام مقابلوں کے جیتنے والوں میں انعامات کے طور پر ایل ای ڈی بلب کی تقسیم کے ساتھ ہوا۔
اس تقریب میں مسٹر جائیشکیداریہ کو لوگوں سے بجلی کے فوائد، دور دراز علاقوں میں برقی کاری کے دوران درپیش چیلنجوں اور بجلی تک رسائی کے ساتھ زندگی کا معیار کیسے بہتر ہوا اس پر روشنی ڈالتے ہوئے دیکھا گیا۔
بڑے اجتماع کو دیکھتے ہوئے، اس بات کو یقینی بنایا گیا کہ تمام کوویڈ سیفٹی پروٹوکولز جیسے کہ سماجی دوری اور ماسک پہننے پر پابندیسے عمل کیا جائے۔
<><><><><>
ش ح-ا م-ج
12436U.No. :
(Visitor Counter : 155
وزارت خزانہ
ڈی ڈی جی آئی –ڈی آر آئی کے سربراہی والی ٹیموں نے 600 کروڑ روپے سے بھی زیادہ کی ٹیکس چوری کے مدنظر تین فرموں کے خلاف معاملہ درج کیا
نئی دہلی،27جولائی 2020/ میسرز فورچون گرافکس لمیٹیڈ ، میسرز ریما پالی کیمپ پرائیوٹ لمیٹیڈ اور میسرز گنپتی اینٹر پرائزیز کے خلاف ایک معاملہ درج کیا گیا تھا ، جو اشیا کی کسی حقیقی سپلائی کے بغیر ہی انوائس جاری کرنے میں ملوث پائی گئی تھیں۔ ڈی جی جی آئی –ڈی آر آئی کے ذریعہ مناسب آئی ٹیز کے بل پر فرضی گیری اور آئی جی ایس ٹی کے ریفنڈ کا دعوی کرنے والے مختلف ایکسپورٹرس کے خلاف 2019 میں شروع کئے گئے کل ہند مشترکہ مہم کے تحت ایک ایکسپورٹ فرم میسرز اننیا ایگزم کے خلاف درج کئے گئے معاملے سے منسلک ڈیٹا کا تجزیہ کرنے پر افسران کو اس معاملے کا پتہ چلا اور پھر انہوں نے اس پر آگے کارروائی کی۔ ڈی جی جی آئی صدر دفتر کے ذریعہ کی گئی جانچ کے دوران یہ جانکاری سامنے آئی ہے کہ مذکورہ بالا تینوں کمپنیوں /فرموں یعنی میسرز ریما پالی کیمپ پرائیوٹ لمیٹیڈ ، میسزر فورچون گرافکس لمیٹیڈ اور میسرز گنپتی اینٹر پرائزیز نے 4100 کروڑ روپے سے بھی زیادہ مالیت کے چالان  جاری کئے ہیں، جن کے تحت 600 کروڑ روپے سے زیادہ کی ٹیکس رقم کو آئی ٹی سی کے کریڈٹ کے طور پر مختلف اکائیوں کو فرضی گیری سے منتقل کردیا گیا ہے۔
اس سلسلہ میں جی سی ٹی ایکٹ کے تحت مختلف طرح کے جرائم کرنے کے مدنظر تین افراد کو گرفتار کیا گیاہے۔ اس میں سے دو، جو فرار تھے، اور ڈی جی جی آئی صدر دفتر میں اپنی حاضری سے لگاتار بچ رہے تھے، میسرز فورچون گرافکس لمیٹیڈ اور میسرز گنپتی اینٹر پرائزیز کے ڈائریکٹر /پروپرائیٹر ہیں۔ تیسرا شخص میسرز اے بی پلیئر ایکسپورٹ پرائیوٹ لمیٹیڈ کا ڈائریکٹر اور ان مختلف دیگر ایکسپورٹ فرموں /کمپنیوں کا کنٹرولر ہے،جنہوں نے ان فرموں کے ذریعہ جاری کئے گئے فرضی چالان  کے بل پر آئی جی ایس ٹی کے ریفنڈ کا دعوی کیا ہے۔
ان تینوں ہی افراد کو جی ایس ٹی ایکٹ 2017 کی دفعہ 132   اور 132   کے تجاویز کے تحت مختلف طرح کے جرائم کرنے کے مدنظر ڈی جی جی آئی  کے ذریعہ گرفتار کیا گیا ہے اور انہیں مجسٹریٹ کے ذریعہ عدالتی تحویل کے لئے ریمانڈ پر لیا گیا ہے۔
اس معاملے میں آگے کی جانچ پڑتال جاری ہے۔
م ن۔ ش ت ۔ ج
Uno-4173
(Visitor Counter : 172
وزیراعظم کا دفتر
وزیراعظم کا اڈیشہ میں ٹرین حادثے میں ہلاکتوں پر اظہار تعزیت
وزیراعظم جناب نریندر مودی نے اڈیشہ میں ٹرین حادثے میں جانیں ضائع ہونے پر گہرے رنج و غم کا اظہار کیا ہے۔
ایک ٹوئیٹ میں وزیراعظم نے کہا ہے:-
‘‘اڈیشہ میں ٹرین حادثے پر سخت غمزدہ ہوں۔ اس دکھ کی گھڑی میں میری ہمدردی سوگوار کنبوں کے ساتھ ہے۔ میری دعا ہے کہ جو لوگ زخمی ہوئے ہیں، وہ جلد شفایاب ہوں۔ ریلوے کے وزیر اشونی ویشنو سے بات کی اور حالات کا جائزہ لیا۔ حادثے کے مقام پر بچاؤ کارروائی جاری ہے اور متاثرین کو ہر ممکن مدد فراہم کی جا رہی ہے۔ ’’